b'\n_START_ARTICLE_\nLunina dolina, \xc4\x8cile\n_START_PARAGRAPH_\nLunina dolina je pu\xc5\xa1\xc4\x8davski kraj in turisti\xc4\x8dna zanimivost, ki le\xc5\xbei v pu\xc5\xa1\xc4\x8davi Atacama, 13 km zahodno od San Pedro de Atacama in 110 km severovzhodno od Calame, v regiji Antofagasta, \xc4\x8cile. Leta 1982 je bila razgla\xc5\xa1ena za naravni rezervat in je del narodnega rezervata Los Flamencos. Upravlja ga Conaf in je dostopen iz San Pedra de Atacama._NEWLINE_Skupaj s tako imenovano Dolino smrti (Valle de la Muerte) je to mesto edinstveno v okolju, ki ga obdaja gorsko obmo\xc4\x8dje Orbate na nadmorski vi\xc5\xa1ini 2500 metrov. Je razmeroma velika depresija, ki obsega 440 km\xc2\xb2 tako imenovanega Cordillera de la Sal v Salar de Atacama, ki ga obdajajo grebeni visoki 500 m. Na zahodno stran se razteza do gorskega obmo\xc4\x8dja Domeyko, vzhodno do Toconao in proti jugu do Peine.\n_START_SECTION_\nGeologija\n_START_PARAGRAPH_\nNedavne geolo\xc5\xa1ke \xc5\xa1tudije ka\xc5\xbeejo, da je relief hidrografskega bazena v sektorju El Tambo med Toconaoom in Peineom na koncu terciarnega obdobja, ustvaril vulkan Licancabur, v katerem so aluvialni nanosi in deponije ustvarile osnovo Cordillera de la Sol, ki je bila deponirana iz tektonskega preloma Kordiljere Domeyko, ki je osnova tak\xc5\xa1ne posebne okolice. Ima vrsto pre\xc4\x8dnih dolin in visoke izvire v smeri proti severozahodu v obliki grebenov plasti limonita, sadra in soli (natrijev klorid), gline in peska, ki tvorijo sedimentne kamnine paleozojskega izvora.\n_START_SECTION_\nZna\xc4\x8dilnost\n_START_PARAGRAPH_\nOblikovana je bila skozi tiso\xc4\x8dletja z vodno in vetrno erozijo, ki je izkopala  zemljo v oblikah, kot so: koni\xc4\x8dasti grebeni, vdolbine, gomile sivih in oker barv, ki dolini dajejo ta zna\xc4\x8dilen lunarni izgled._NEWLINE_Lunina dolina je kraj, ki ga zaznamuje nenavadnost slikovitega preloma, lepota barv kamnin, absolutna ti\xc5\xa1ina in pomanjkanje vla\xc5\xbenosti, rastlinstva in \xc5\xbeivalstva, kjer najdemo le nekaj primerkov ku\xc5\xa1\xc4\x8darja Liolaemus fabiani.\n_START_SECTION_\nPodnebje\n_START_PARAGRAPH_\nPodnebje je pu\xc5\xa1\xc4\x8davsko, z velikim termi\xc4\x8dnim nihanjem med dnevom in no\xc4\x8djo, pribli\xc5\xbeno 18 \xc2\xb0 C.'